Кино - И Господ слезе да ни види
And God Came Down to See Us
България, Франция | 2001г | 118 минути | Драма
В разпространение от: 06.07.2001
Премиера в България: 26.03.2002
Производител: Пост Скриптум 2, Canal+, MACT Productions
Награди и номинации: Номинация за "Кристален глобус" (за Петър Попзлатев) от кинофестивала в Карлови Вари 2001 г.
3 награди от „Златната роза“ 2004 г.
Специална награда на журито от фестивала „Златен витяз“ 2006 г.
a.k.a. "Посетени от Господа":
Франсоа (Филип Волтер) – французин, социолог – пътува за българското селце Кестен на границата ни с Турция и Гърция, за да изследва етнически конфликти. В Кестен, Владимир (Самуел Финци) представлява всички власти: директор на училището, началник на пощата, управител на кръчмата, селкоопа и на всичко останало, което мърда и все още диша на сто километра околовръст.
Владимир е и кмет на селото, натоварен с отговорните функции около смяната на имената както някога, така и сега.
Жертва на странни сили и идеи, в които въвлича жена си Мария (Светлана Янчева), Владимир в битието си на кмет става любовник на собствената си съпруга, като директор на училището й устройва сцени на ревност и я следи, като началник на пощата я ухажва притеснено и несръчно.
Мария не знае на кой светия да се моли. Отдава се на магьосничество, само и само да го върне към здравия разум… Напразно. Накрая заживява с трима – Директора, Началника на пощата и Кмета…
И всичко това - до пристигането на Франсоа!… А после?
"И Господ слезе да ни види" - езици, субтитри и допълнителни материали Цикъл "Съвременно българско кино" в Испания Самуел Финци ще представи лично в София два свои филма 26-о издание на фестивала „Любовта е лудост” във Варна от 24 август
В ролите: Катя Паскалева, Йосиф Сърчаджиев, Ивайло Христов, Филип Волтер, Мариус Куркински, Владимир Пенев, Светлана Янчева, Ицхак Финци, Самуел Финци
Сценаристи: Станислав Стратиев, Петър Попзлатев
Продуцент: Антоан дьо Клермон-Тонер
Оператори: Емил Христов, Ели М. Йонова